Kombinácia Tussirex Junior a Tussin
Dobrý deň. Dcéra2r má kašeľ, občas veľmi dráždivý, občas vykasliava. Kašle najmä počas spánku, zle spí. Je vhodné Tussirex Junior podávať alebo Tussin pred spaním?
Prípadne nejako kombinovať tieto lieky? Ďakujem pekne.
Dobrý deň.
Ďakujeme za Vašu otázku.
Tussirex Junior sirup obsahuje výtažok ibišu lekárskeho a med, ktorý pomáha zvyšovat tvorbu slín a ruší tak reflex kašľa. Ibiš lekársky vďaka obsahu polysacharidov upokojuje zapálenú sliznicu hltana, podporuje hydratáciu horných dýchacích ciest a riedenie hlenu. Slizové látky ibišu vytvárajú ochranný film pred cudzími časticami, zmierňujú pocit dráždenia v krku.
V prípade nedostatočného účinku sirupu Tussirex, je možné podať Tussin. Liek Tussin obsahuje butamirát a tlmí dráždenie na kašeľ. Z tohto dôvodu je obzvlášť vhodný na tíšenie nočného kašľa.
Prajem skorú úľavu od ťažkostí.
S pozdravom
Mgr. Barbora Bičanovská